

**Шектеу іс-шараларын белгілеу туралы**

***Күшін жойған***

Түркістан облысы Түлкібас ауданы әкімдігінің Балықты ауылдық округ әкімінің 2021 жылғы 6 сәуірдегі № 20 шешімі. Түркістан облысының Әділет департаментінде 2021 жылғы 6 сәуірде № 6152 болып тіркелді. Күші жойылды - Түркістан облысы Түлкібас ауданы әкімдігінің Балықты ауылдық округ әкімінің 2021 жылғы 21 шілдедегі № 43 шешімімен

      Ескерту. Күші жойылды - Түркістан облысы Түлкібас ауданы әкімдігінің Балықты ауылдық округ әкімінің 21.07.2021 № 43 шешімімен (алғашқы ресми жарияланған күнінен бастап қолданысқа енгізіледі).

      "Қазақстан Республикасындағы жергілікті мемлекеттік басқару және өзін-өзі басқару" Қазақстан Республикасының 2001 жылғы 23 қаңтардағы Заңының 35-бабының 2 тармағына, Қазақстан Республикасының 2002 жылғы 10 шілдедегі "Ветеринария туралы" Қазақстан Республикасының 2002 жылғы 10 шілдедегі Заңының 10-1 бабының 7) тармақшасына, Ауыл шаруашылығы министірлігі Ветеринариялық бақылау және қадағалау комитетінің Түлкібас аудандық аумақтық инспекциясы басшысының 2021 жылғы 29 наурыздағы № 08-02-03/92 хатына сәйкес, Балықты ауылдық округінің әкімі ШЕШІМ ҚАБЫЛДАДЫ:

      1. "Бруцеллез" ауруының шығуына байланысты Түлкібас ауданы, Балықты ауылдық округі, Абай ауылы Абай көшесіне шектеу іс-шаралары белгіленсін.

      2. "Түлкібас ауданы әкімдігінің Балықты ауылдық округ әкімінің аппараты" коммуналдық мемлекеттік мекемесі Қазақстан Республикасының заңнамасында белгіленген тәртіппен:

      1) осы шешімнің "Қазақстан Республикасы Әділет министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) ресми жарияланғаннан кейін осы шешімді Түлкібас ауданы әкімдігінің интернет-ресурсына орналастыруын қамтамасыз етсін.

      3. Осы шешімнің орындалуын бақылауды өзіме қалдырамын.

      4. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
| *Түлкібас ауданы әкімдігінің* |
| *Балықты ауылдық округ әкімі* | *М. Телгараев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК